कमीय, बच्चे।
अपनी आँखें खुली रखो, कमीय!
कमीय, अपनी आँखें खुली रखो।
इसे धीरे से उठाओ।
तुमने उसे वाइन पीने दी? अपनी ख़ुद की बेटी को!
कमीय!
- रुको। हे। - चले जाओ यहाँ से!
ड्रॉप्स ऑफ़ गॉड
माफ़ कीजिए।
हम पहुँच गए हैं।
- शुक्रिया। बाय। - आपका समय अच्छा बीते। बाय।
हैलो।
कमीय लेज़े।
आप फ़िलिप चैसंगर हैं?
तुम्हें मैं याद नहीं?
दस साल की होने तक तुम सारी गर्मियों की छुट्टियाँ यहीं बिताती थीं।
हाँ, जानती हूँ। लेकिन मुझे उस समय की बहुत कम चीज़ें याद हैं।
मुझे यहाँ रहने देने के लिए आपका शुक्रिया।
यह आपके लिए सुविधाजनक तो नहीं होगा, आपको इतनी चीज़ें जो करनी होती हैं।
"चीज़ें।" इसे फ़सल की कटाई कहते हैं।
और वाक़ई, यह अच्छा समय नहीं है। दरअसल इससे बुरा समय हो ही नहीं सकता है।
मेरे पास तुम्हारा ध्यान रखने का वक़्त नहीं है।
ठीक है, तो फिर कौन रखेगा?
मेरा बेटा, तोमा। वह एनोलॉजी का प्रोफ़ेसर है।
तोमा? हाँ, मुझे याद है। वह मुझसे बड़ा था।
एक मन बनाओ।
तुम्हें याद है या नहीं?
ख़ैर, मैं तुम्हें तुम्हारा कमरा दिखा देता हूँ।
यह तुम्हारा सोने का कमरा था, जब तुम छोटी थीं।
जापान में मेरा सोने का कमरा बहुत छोटा था।
मुझे ऐसा याद था कि यह बहुत बड़ा था जबकि वास्तव में, यह नहीं है।
यह कितनी अजीब बात है कि लोगों की यादें कैसे...
ओके।
शुक्रिया।
कमीय, तुम्हारे पिता इंतज़ार कर रहे हैं।
ठीक है, मैं आ रही हूँ।
- तुम लोग अब क्या करोगे? - तुमसे मतलब?
कमीय। कमीय!
तुम्हारा इससे कोई मतलब नहीं है!
कमीय?
तुम ठीक हो?
तोमा।
हाँ!
माफ़ करना। यह शायद सफ़र की थकान है।
ओह, हाँ, हाँ। बहुत समय हो गया है।
- हाँ। - लेकिन मुझे लगता है मैं तुम्हें पहचान जाता।
सब ठीक है? मेरे पिता बहुत खड़ूस तो नहीं थे?
वह थे
दिलकश।
दिलकश?
- नहीं। - हाँ।
आओ, मैं तुम्हें सब दिखाता हूँ।
तो, ये शतुनफ़-दू-पाप की ज़मीनें हैं।
और ठीक वहाँ जिगोन्दस है।
और, और आगे चलकर, वाँसब।
क्या?
- जानती हो, मुझे तुम बहुत अच्छी तरह याद हो। - ओह, सच में?
मुझे तुम्हारा ध्यान रखना होता था, मगर तुम मुझे हमेशा भगाती रहती थीं।
जैसे, तुम हर सुबह अंगूर के बाग़ों में जाती थीं।
और फिर तुम एक अंगूर चखती थीं, गंभीर चेहरा बनाती थीं
और हमें बताती थीं कि वे तोड़ने लायक़ हो गए हैं या नहीं।
तुम सबका सही अनुमान लगाती थीं: अमरूद, पिंगल फल, बड़ा जामुन, सौंफ़।
तुम्हारा इससे पेट ही नहीं भरता था। तुम यह खेल घंटों तक खेल सकती थीं।
सच यह है कि तुम कभी रुकी ही नहीं।
क्योंकि तुम यह भी...
रुको! रुक जाओ, प्लीज़!
मुझे पता है कि मुझे अपनी ज़िन्दगी का यह वक़्त याद क्यों नहीं है।
ऐसा इसलिए है क्योंकि मैं बहुत शैतान थी!
मुझे यह नहीं सुनना। मुझे बहुत शर्मिंदगी हो रही है।
शर्मिंदा होने की बात नहीं है।
वह बहुत दिलचस्प था।
मुझे लगता था तुम्हारे पास कोई अलौकिक शक्तियाँ हैं।
और इस तहख़ाने में खमीर उठाया जाता है।
यहीं पर वह जादू होता है।
यहीं सबसे पहली ख़ुशबू पैदा होती है।
उदाहरण के लिए, अगर मैं तुमसे कहूँ,
रसभरी, चेरी, सूखा आलूबुखारा, टोंका बीज, और कच्चा चुकंदर,
तो तुम कहोगी, "मर्लो।" ज़ाहिर है।
लोगों को लगता है कि वाइन पहचानना एक जादू जैसा है, लेकिन इसमें कोई जादू नहीं है।
इसमें बस मेहनत लगती है। बहुत सारी मेहनत।
तालू एक मांसपेशी है।
एक बार उसे प्रशिक्षित करने के बाद, वह वाइन से जुड़े सभी संकेतों को पहचान लेता है।
लेकिन तुम यह पहले से ही जानती थीं क्योंकि तुम्हारे पास एक ख़ास हुनर है।
मुझे डर है मैं तुम्हें निराश ना कर दूँ।
मुझे यक़ीन है तुम नहीं करोगी।
आओ।
वाइन को बोतल में डालने से पहले,
हम उसे दस से बीस महीनों तक बलूत के इन पीपों में रखते हैं।
यह अंगूरों के तोड़े जाने के समय पर निर्भर करता है।
यह मेरी माँ की पसंदीदा जगह थी।
मुझे नहीं पता था।
यही ज़िन्दगी है।
मुझे तुम्हारे पिता की मृत्यु का बहुत अफ़सोस है।
यही ज़िन्दगी है।
ख़ैर, अब तुम्हें यातनाकक्ष दिखाने का समय आ गया है।
"यातनाकक्ष"? ठीक है।
यहाँ हमारे पास सैद्धांतिक के साथ-साथ व्यावहारिक रूप से भी
काम करने के लिए सब कुछ है।
तीन हफ़्तों में, तुम्हें अंगूरों के प्रकार, अंगूर के बाग़ों,
अंगूरों के तोड़े जाने के समय के बारे में सब कुछ याद करना होगा
और वाइन चखने का तरीक़ा भी आना चाहिए।
ठीक है?
टोक्यो में जो पहला टेस्ट हुआ था, उसका क्या हुआ?
तुमने जो वाइन चखी थी, उसके बारे में बता सकती हो?
वह रेड वाइन थी।
ठीक है। तो, शुरुआत तो हुई।
और कुछ?
बस यही।
और मैं मज़ाक़ नहीं कर रही हूँ।
देखो, मुझे तुम्हें बताना होगा।
वाइन के साथ मेरा रिश्ता बहुत पेचीदा है।
जैसे तुम्हारे पिता थे, बेशक पेचीदा होगा।
लेकिन कमीय, ख़ुद को दबाव में मत आने देना।
कोई तुमसे उनकी जगह लेने या उनके नक़्शे-क़दम पर चलने के लिए नहीं कह रहा है। कोई नहीं।
और "पेचीदा" से तुम्हारा क्या मतलब है?
एक महीना पहले,
तुम्हारे पिता ने मुझे फ़ोन किया और कहा कि वह मरने वाला है।
उसने मुझसे एक मदद माँगी।
वह मेरे लिए एक भाई जैसा था, तो मैं मना नहीं कर सका।
उसने मुझसे तुम्हारे इल्म को निखारने के लिए कहा।
निखारने के लिए।
तो मैंने उससे पूछा कि तुम कितना जानती हो,
और उसने मुझे बताया कि शायद बहुत कुछ।
अब मैं तुम्हारे साथ क्या करूँ?
पापा...
मिस्टर चैसंगर।
मैं आपकी हताशा को अच्छी तरह समझती हूँ,
लेकिन वह मेरी हताशा के सामने कुछ भी नहीं है।
मैं बीस साल से हर बार के खाने में चावल और हरी फलियाँ खा रही हूँ।
नहीं तो, मैं बीमार पड़ जाती हूँ।
मैं बिना बेहोश हुए एक बूँद भी शराब नहीं पी सकती,
और यह सब उनकी ग़लती है।
उन्होंने मेरे नाम एक मैसेज छोड़ा कि उन्हें मुझ पर विश्वास है।
कि मैं यह करने के क़ाबिल हूँ।
मुझे यह भी नहीं पता कि मैंने उन पर विश्वास क्यों किया।
और अब सवाल यह है कि: आप मेरी मदद कर सकते हैं या नहीं?
टोक्यो
मिस्टर टोमिने, आप देर से आए हैं।
माफ़ कीजिए।
समय बर्बाद नहीं करते हैं।
जैसा कि आप जानते हैं, हम एनोलॉजी से जुड़ा एक सलाहकार ढूँढ रहे हैं
जो हमारी अंतर्राष्ट्रीय सहकारी कंपनी के लिए हमारा मार्गदर्शन कर सके और हमें परामर्श दे सके।
हमने आपके सुझावों वाली रिपोर्ट को बहुत ध्यान से पढ़ा है।
हम बहुत प्रभावित हुए।
हम यह भी जानते हैं कि ख़ुद एलेक्सांदर लेज़े ने
आपकी बहुत सिफ़ारिश की है।
एनोलॉजी की दुनिया के लिए उनका निधन एक बहुत बड़ी क्षति है।
हाँ।
मुझे बहुत दुःख है।
लेकिन,
हमें इस बात का थोड़ा डर है कि आपके पास इस नौकरी के लिए पर्याप्त अनुभव नहीं है।
ऐसा लगता है कि आपके पास अभी कोई ग्राहक नहीं हैं जिनसे हम बात कर सकें।
मैंने अभी अपनी कंपनी शुरू की है, तो आप चाहें तो मेरे पहले ग्राहक बन सकते हैं।
बिल्कुल।
लेकिन मैं आपको बता दूँ कि हमारी कंपनी के सदस्य
एक वरिष्ठ सलाहकार को ज़्यादा वरीयता देंगे।
क्या आप कोई परीक्षा लेते हैं, या मुझे सिर्फ़ इसलिए चले जाना चाहिए कि मेरी उम्र कम है?
- एक परीक्षा है, हाँ, लेकिन... - तो मेरी परीक्षा लीजिए, प्लीज़।
शुक्रिया।
हम चाहते हैं कि आप इस वाइन को जितना बेहतर हो सकता है, पहचानें।
यह यूरोप में बनी एक वाइन है। बोर्डो।
अधिकांश रूप से मर्लो?
हाँ, और क़रीब 15, 20 प्रतिशत कैबने सोवेन्योन।
ल पूई। 2014।
नहीं, 2017।
कवेए।
बर्थेलेमी।
तो, कूत दे फ़्राँ, शातो ल पूई, कवेए बर्थेलेमी, 2017।
फ़्राँ कूत दे बोर्डो
शातो ल पूई बर्थेलेमी 2017
यह सही है।
लेकिन आपने वाइन का विवरण नहीं दिया।
आपने मुझसे विवरण देने के लिए कहा ही नहीं।
आपने मेरी मॉम को बुला लिया। पूछ सकती हूँ क्यों?
इन्हें ज़रूरत नहीं पड़ती अगर तुम मेरे मैसेज का जवाब दे देतीं।
हाँ, लेकिन आप मेरे पीछे पड़ी रहतीं।
इन्हें यह जानने का हक़ है कि तुम क्या कर रही हो।
तुम्हारी इनकी तरफ़ इतनी ज़िम्मेदारी तो बनती है। नहीं?
इसका मतलब आप मेरी मदद करेंगे?
हाँ।
लेकिन एक शर्त पर।
किसी को कॉफ़ी चाहिए?
हाँ।
क्या तुम किसी को पसंद करते हो?
नहीं।
- और तुम? - नहीं।
मैं अकेले ही ख़ुश हूँ।
मैंने इसकी उम्मीद नहीं की थी, लेकिन तुम्हें दोबारा देखकर ख़ुशी हुई।
मुझे भी।
वह उससे जो कुछ करवा रहा है, बहुत बुरा है।
कमीय में आत्मविश्वास की कमी है। इससे वह बिल्कुल टूट जाएगी।
नहीं, मैरिएन।
जानता हूँ तुम उसे नहीं समझ सकतीं, पर वह अपनी बेटी से प्यार करता था।
तुम उसे प्यार कहते हो?
उसने हमेशा सिर्फ़ अपने और अपनी वाइन के बारे में सोचा।
तुम्हें अभी भी ऐसा ही लगता है?
अभी भी उससे नाराज़ हो। यह बहुत थकाने वाला होगा। लेकिन...
एलेक्सांदर मर चुका है, मैरिएन।
वह मर चुका है।
यह एक सामान्य मरीज़ का दिमाग़ है।
और आपको ठीक यहाँ यह लाल जगह दिख रही है?
यह एमिगडला है, भावनाओं का केंद्र।
इस मामले में, मरीज़ एमआरआई को लेकर चिंतित है और डरी हुई है,
जो कि काफ़ी आम बात है।
तो मैंने उसे चॉकलेट का एक टुकड़ा खाने के लिए कहा।
यहाँ दो हिस्से हैं जो सक्रिय हो जाते हैं।
पहला है हिपोकैंपस, जिससे यादें नियंत्रित होती हैं।
यह स्वाद को पहचानता है, और फिर इस जानकारी को एमिगडला तक पहुँचाता है,
जो कि चॉकलेट को आनंद से जोड़ता है।
और अब, यह है कमीय के दिमाग़ का एमआरआई।
मैंने उसे भी चॉकलेट दी।
लेकिन मैंने दो चीज़ें देखीं।
पहली यह कि तुम्हारी याद में सामान्य से ज़्यादा गतिविधियाँ रिकॉर्ड होती हैं।
जब तुम्हारे स्वाद की इंद्रियाँ काम करना शुरू करती हैं,
तो जिस संख्या में सिनेप्टिक सम्बन्ध बनते हैं, वह असाधारण है।
मैंने ऐसा कुछ पहले कभी नहीं देखा।
यह लाजवाब है!
और अब, जो बात कम लाजवाब है,
वह यह है।
तुम्हें यह लाल और बैंगनी जगह दिखाई दे रही है?
यह डर के साथ मिली हुई घृणा है।
तुमने चॉकलेट को पहचाना और उस जानकारी को एमिगडला तक पहुँचाया,
लेकिन उसे एकदम अस्वीकार कर दिया गया।
मैंने कई दूसरी तीखे स्वाद वाली खाने की चीज़ों के साथ दोबारा कोशिश की,
और नतीजे एकदम पहले जैसे थे।
मैंने तुम्हें एक हल्की शराब वाला पदार्थ तक दिया,
और फिर...
माफ़ कीजिए, लेकिन इस सब का आख़िर मतलब क्या है?
साफ़-साफ़ कहें तो, तुम्हारा दिमाग़ ऐसी प्रतिक्रिया इसलिए देता है
क्योंकि तुम बचपन में किसी सदमे से गुज़री हो।
स्वाद से जुड़ा सदमा।
और शायद शराब से जुड़ा हुआ।
क्या यह... क्या यह सब समझ आ रहा है?
क्या यह बात समझ आ रही है?
कमीय के पिता...
यह समझ लीजिए, कमीय को अस्पताल ले जाना पड़ा था।
समझी।
मैं अपना अध्ययन जारी रखूँगी।
लेकिन एक बात पक्की है, कमीय,
तुम्हारी अवस्था चाहे मनोदैहिक ही क्यों ना हो,
यह तुम्हारे स्वास्थ्य को सच में ख़तरे में डाल सकती है।
बदक़िस्मती से, जब तक तुम उस सदमे से उबर नहीं जातीं,
मेरी सलाह है कि तब तक तुम अपना वाइन प्रशिक्षण रोक दो।
मुझे माफ़ करना।
क्लिमौं, अंदर से भी।
हमें कल सुबह जल्दी निकलना है।
मैं अलविदा कहना चाहती थी।
ठीक है। अलविदा!
आपकी दिक़्क़त क्या है?
ऐसा होते हुए देखना ख़राब लग रहा है। करोड़ों की दौलत तुम्हारे हाथों से फिसलती हुई।
तुम एक एहसान-फ़रामोश लड़की हो।
बुरा मत मानना, लेकिन आप भाड़ में जाओ।
आप मेरे बारे में जानते ही क्या हैं?
जितनी ज़रूरत है, उतना जानता हूँ।
एलेक्सांदर मेरा दोस्त था!
हाँ, क्यों नहीं।
वह मुझे नहीं जानते थे, समझे? और उन्हें मेरी कोई परवाह नहीं थी।
नहीं, तुम्हारा पिता तुम्हें बहुत चाहता था।
वह टूट गया था जब तुम दोनों यहाँ से चले गए थे!
बीस साल उन्होंने मेरी कोई ख़बर नहीं ली, लेकिन वह टूट गए थे, ज़रूर!
हाँ, उसने तुमसे संपर्क करने की बहुत कोशिश की, लेकिन मैरिएन ने उसे रोक दिया!
जब मैं छोटी थी, तब ना। लेकिन बाद में?
वह मेरा फ़ोन नंबर, मेरा ईमेल ढूँढ सकते थे।
मैंने एक किताब लिखी थी। वह कोई न कोई तरीक़ा ढूँढ सकते थे।
और तुम? तुमने दस साल पहले उसे एक ईमेल भेजा था।
तुम्हारे पिता ने मुझे वह पढ़वाया था!
कौन सा ईमेल?
यह देखो।
"कमीय लेज़े की तरफ़ से एलेक्सांदर लेज़े के लिए। 6 सितंबर, 2010, पैरिस।
आपको लिखने में मुझे कुछ समय लगा।
मैं किसी आवेग में नहीं हूँ और मेरे इरादे बुरे नहीं हैं,
और मैं किसी ग़ुस्से या द्वेष में बात नहीं कर रही हूँ।
मैं ठीक हूँ, जल्दी ही अठारह साल की हो जाऊँगी।"
यह मैंने नहीं लिखा।
यह ईमेल एड्रेस तक मेरा नहीं है। मुझे समझ नहीं आ रहा है।
"मैंने अपनी आधी से ज़्यादा ज़िन्दगी आपके बिना गुज़ारी है,
और मुझे एहसास हुआ है कि मुझे आपकी याद नहीं आती।
किसी दिन शायद आप मुझसे बात करने की कोशिश करेंगे।
आप कहेंगे कि आप गुज़रे दिनों की भरपाई करना चाहते हैं, और अभी भी कुछ नहीं बिगड़ा है।
लेकिन मैं आपसे यह कहूँगी:
गुज़रा हुआ समय कभी वापस नहीं आ सकता।
आप दोबारा मुझसे संपर्क ना करें।
मैं आपका कोई फ़ोन नहीं उठाऊँगी, ना आपके ख़तों का जवाब दूँगी।
जहाँ तक मेरी बात है, मेरा अब कोई पिता नहीं है। कमीय।"
मैंने वह मेल पढ़ा जो आपने एलेक्सांदर को भेजा था।
मेरे पिता को। वह ईमेल जो आपने मेरे अठारहवें जन्मदिन से ठीक पहले उन्हें भेजा था।
- कमीय। - मॉम।
आप कल यहाँ से जा रही हैं।
अकेले। मेरे बिना।
कैसी हो तुम?
धोखा खाने और टूट जाने के बीच कहीं हूँ।
मैं समझता हूँ।
मैं रुकूँगी नहीं।
हरगिज़ नहीं।
अगर तुम मेरा साथ नहीं देना चाहते, तो कोई बात नहीं।
यह मेरे लिए बहुत परेशानी की बात होगी, पर मैं समझती हूँ।
कमीय, मैं तुम्हारी मदद ज़रूर करूँगा।
लेकिन अगर तुम शराब चख नहीं सकतीं, तो हम इसमें सफल कैसे होंगे?
मैं पूरी रात इसके बारे में सोच रही थी। मेरे पास एक दूसरी योजना है।
मैंने पढ़ा कि इंसानों की नाक में क़रीब 400 सेंसर होते हैं,
जो कि 100,000 से ज़्यादा अलग-अलग गंधों को पहचानने की क्षमता रखते हैं।
एक लाख!
हम अपनी सूँघने की क्षमता को अहमियत नहीं
देते हैं, पर एक बार कुछ सूँघने के बाद हम उसकी गंध कभी नहीं भूलते।
तो अगर मैं दरवाज़े से अंदर नहीं जा सकती, तो खिड़की से जाऊँगी।
वाइन की सुगंध
इस डिब्बे में, 54 तरह की गंध हैं।
यह सब तुम्हें वाइन में मिल जाएँगी।
फलों वाली गंध, फूलों वाली, जड़ी-बूटियों वाली, बलूत में सड़ाई गई, और यहाँ तक जानवरों वाली भी।
जानवरों वाली?
जैसे, गीले कुत्ते वाली?
नहीं, जैसे शिकार वाले जानवर, चमड़ा, या कस्तूर।
अच्छा।
तैयार हो?
यह ज़रूरी है क्या?
अगर खिड़की से जाना है, तो आँखों पर पट्टी तो बाँधनी होगी।
डरो मत, इससे चोट नहीं लगती है।
तैयार हो?
नाशपाती?
नहीं।
सेब।
नहीं।
- यह कोई फल है भी? - अभी भी नहीं।
- हद है। - कमीय।
यह तुम्हारी चेतना में पहले से ही मौजूद है।
तुम्हें बस उसके साथ एक सम्बन्ध स्थापित करना है।
मौजूद है।
मैं चाहता हूँ तुम चीज़ों को व्यवस्थित करो।
यहाँ अंदर।
पहले, तुम ख़ुद से पूछो,
"क्या यह कोई फल है? कोई फूल? कोई पौधा?
कोई मसाला? लकड़ी जैसा? भुना हुआ? क्या यह कोई खनिज है?"
मैं चाहता हूँ तुम श्रेणियाँ बनाओ, फिर उपश्रेणियाँ,
यहाँ तक कि ज़रूरत पड़ने पर उप-उपश्रेणियाँ भी।
एक बार तुमने सब कुछ ठीक से व्यवस्थित कर लिया, तो उसे दोबारा ढूँढने में आसानी होगी।
समझ रही हो?
हाँ, डैडी।
कमीय? तुम ठीक हो?
मैं उसे दोबारा सूँघना चाहती हूँ।
ख़ुद से सही सवाल पूछो।
क्या यह मीठा है?
नमकीन?
कड़वा?
उमामी?
खट्टा?
या कोई मिश्रण?
यह मीठा है,
लेकिन साथ ही,
यह मुझे पसंद नहीं।
यह सूखा और कच्चा है। यह तीखा है।
यह कड़वा है।
हाँ, यह सही है। यह कड़वा है।
यह कड़वा-मीठा है। इसमें चीनी है।
यह फल नहीं, बल्कि एक पौधा है।
मुलैठी।
- मुलैठी? - सही।
दोबारा।
श्रीफल?
हाँ।
बादाम?
चमेली?
- हाँ। - काले अंगूर।
केसर।
शहद।
पिंगल फल। शाहबलूत वाला।
चमड़ा। कटा फूस।
शाहबलूत वाली ब्रेड।
डार्क चॉकलेट।
चीड़।
और यह आख़िरी।
हरी मिर्च?
शाबाश।
मैंने कर दिखाया!
एक महीने में हमारी शादी की सालगिरह है।
मैं तुम्हें एक अच्छे रेस्तराँ में ले जाना चाहता हूँ। सिर्फ़ हम।
मैं चाहता था यह तुम्हारे लिए एक सरप्राइज़ होता।
लेकिन तुम हमेशा व्यस्त रहती हो।
साथ ही, तुम्हें सरप्राइज़ पसंद नहीं आते हैं।
मैं इसे अपने कार्यक्रम में शामिल कर लूँगी।
शाम को मिलते हैं।
आपके पिता आपसे मिलना चाहते हैं।
तुम्हें क्या लगता है इससे हम बाहर कैसे दिखेंगे?
अगर इसे एक विदेशी की दौलत के पीछे भागेगा,
तो हमारी इज़्ज़त...
उत्तराधिकार के लिए सदी की सबसे बड़ी लड़ाई
...का क्या होगा?
इसे के अलावा, तुम्हारे बाद कोई वारिस नहीं है।
मैं उससे बात करूँगी।
नहीं।
मैं करूँगा।
तो! अब गंभीर काम शुरू होगा।
इसमें एक गिलास वाइन के बराबर वाइन है।
यह एक बोतल के नमूने जैसा है।
ज़ाहिर है, स्वाद और महक के अभिलक्षण एक समान होते हैं।
और यह हमारे लिए लाजवाब रहेगा।
तुम हर तरह की वाइन की गंध ले पाओगी।
और यह सब इसकी वजह से हुआ है। कमीय, यह जूलिएट है।
तुमसे मिलकर अच्छा लगा।
मुझे भी।
अपनी चीन की यात्रा के दौरान, इसे शंघाई में एसआईएएल (खान-पान मेला) में जाने का मौक़ा मिला।
वहाँ वाइन निर्माताओं ने साथ आकर तुम्हें... कितने दिए?
400 नमूने।
तोमा ने मुझे अपनी ज़रूरत की एक सूची बनाकर दी थी।
मैं वह सब लाई हूँ जो तुमने मँगवाया था।
मुझे जूलिएट के साथ जाना था,
लेकिन हम वहाँ जाने के और मौक़े ढूँढ लेंगे।
बिल्कुल।
जूलिएट हमारी सेल्स निदेशक है। यह हमारी वाइन का दुनिया भर में निर्यात करती है।
यह मंदारिन और केंटोनीज़ समेत सात भाषाएँ बोल लेती है। तो यह...
सात भाषाएँ। यह व्यावहारिक है।
यह बढ़ा-चढ़ाकर बोल रहा है।
मैं छः भाषाएँ अच्छी तरह बोलती हूँ।
और फिर रूसी, काम चलाऊ।
तो, सब ठीक चल रहा है?
तोमा कहता है कि तुम्हारे पास ग़ज़ब की सूँघने की क्षमता है।
वैसे, कह नहीं सकते।
यह बढ़ा-चढ़ाकर बोल रहा है, हँ? यह तुम्हारी रूसी की तरह है, काम चलाऊ।
नहीं, नहीं, नहीं। इसके पास सच में ख़ास हुनर है।
इसकी नाक लाजवाब है। वाक़ई।
मैं देखने के लिए बेताब हूँ।
देख सकती हूँ?
ठीक है!
हम सबसे आसान से शुरू करेंगे।
सिर्फ़ एक क़िस्म के अंगूर वाली वाइन।
शुक्रिया।
सबसे पहले, वाइन को देखकर उसका अंदाज़ा लगाओ।
उसे किसी सफ़ेद सतह के सामने रखो, जैसे यह नैपकिन।
उसके रंग को देखो, जिससे तुम्हें उसकी उम्र का अंदाज़ा होगा।
अगर रंग हल्के बैंगनी से बैंगनी के बीच हो, तो इसका मतलब वाइन ज़्यादा पुरानी नहीं है।
अगर वह हल्की गाजरी चमक लिए, गहरे लाल रंग या चेरी रंग की है,
तो वाइन अपने चरम पर है।
अगर यह कद्दू या कोको के रंग की है, तो वाइन पुरानी है। शायद कुछ ज़्यादा ही पुरानी।
तो?
बैंगनी या चेरी लाल।
बैंगनी?
तो, कम पुरानी वाइन?
अब रंग की तीव्रता के बारे में सोचो।
अगर यह हल्का है, तो यह एक मृदु स्वाद वाली सुपाच्य वाइन हो सकती है जो किसी ठंडे वातावरण से आती है
और जिसमें अंगूरों को कम अवधि के लिए भिगोया जाता है।
लेकिन अगर रंग बहुत तीव्र है, तो यह एक गाढ़ी वाइन है
जिसे सूरज की रोशनी में तपाया गया है या बहुत समय तक रखा गया है।
इसका रंग बहुत तीव्र नहीं है।
कोई हल्की वाइन?
क्या मैं कुछ बोल सकती हूँ?
एक क़िस्म के अंगूर वाली वाइन का फ़ायदा यह है
कि इसके स्वरूप से उस जगह को पहचाना जा सकता है जहाँ से यह आती है।
एक क़िस्म के अंगूर के साथ,
वाइन बनाने की जगह की सूँघकर पता लगाने की प्रक्रिया बहुत सीधी होती है।
उसका भौगोलिक स्थान बताना आसान होता है। यह सामने ही दिख जाता है।
हाँ। बिल्कुल। शुक्रिया, जूलिएट।
हाँ, शुक्रिया, जूलिएट।
और अब, नाक से पहचानना।
यह हम तीन पड़ावों में करेंगे।
पहला, सबसे पहली गंध।
वाइन को स्थिर रखते हुए उसकी गंध खींचो।
दूसरा, उसे खुलने दो।
उसे ख़ुद में जागने दो ताकि वह अपनी गंधों का स्राव कर सके।
तीसरा, उसकी गंध दोबारा लो।
और तुम्हें एकदम से आभास होगा।
तुम उन गंधों को महसूस कर पाओगी जो तुमने सोचा भी नहीं था इसमें मौजूद होंगी।
चलो, करके देखो।
कमीय!
तुम ठीक हो?
तुम बिना हिले लगभग एक मिनट के लिए आँखें बंद करके बैठी रहीं और कोई जवाब भी नहीं दिया।
तुम ठीक हो?
हाँ।
क्या तुमने कुछ देखा?
कुछ नहीं, कुछ भी नहीं।
माफ़ करना।
ठीक है, आज के लिए इतना काफ़ी है।
तो?
मैं यह कभी नहीं कर पाऊँगी।
कुछ भी याद नहीं आता। मुझे नहीं पता कि यह शराब की भाप है
- या कुछ और, लेकिन... - शराब की भाप?
बहुत समय पहले, रोन नदी यहाँ से बहती थी।
उसका बहाव इतना तेज़ था कि वह ऊँचे पहाड़ों से चट्टानों के टुकड़े नीचे बहा लाती थी
और उन्हें समतल मैदानों में छोड़ देती थी।
फिर वे पत्थर बहाव के कारण चिकने हो गए, और उसका परिणाम यह है।
यह लो। इसे नीचे से छुओ।
- यह गर्म है। - ज़ाहिर है।
ये पत्थर पूरा दिन सूरज की गर्मी सोखते हैं
और रात में अंगूर की बेलों के निचले सिरों में उसे दोबारा छोड़ देते हैं।
हमारी वाइन ऐसी इन्हीं गोलाकार पत्थरों की मेहरबानी की वजह से है।
तुम्हारे बचपन के अनुभव के कारण तुम्हें वाइन से परेशानी होती है।
लेकिन तुम्हें शराब के अंदर देखने की ज़रूरत है, कमीय।
वाइन, वह...
वह धरती है, वह आसमान है, वह इंसान है।
वाइन प्रकृति है, कमीय।
प्रकृति।
तुम आ रही हो?
- क्या करने? - एक चक्कर लगाने।
तुम उसे फेंक सकती हो।
कहाँ जा रहे हैं?
ख़ुद देख लेना।
सही में?
एलेक्सांदर जानना चाहता था तुम किस हद तक जा सकती हो।
तुम्हें सरदर्द होना, नाक से ख़ून आना, तुम्हारी याददाश्त जाना शुरू हो गया।
साथ ही, उस समय, तुम्हारे माता-पिता का रिश्ता ठीक नहीं चल रहा था।
मैरिएन ने ज़ोर दिया कि वह तुम्हारे साथ जो कर रहा था, उसे बंद कर दे,
लेकिन तुम्हारे पिता को तो दुनिया से बदला लेना था।
क्या आपको यह पता था?
कि उन्होंने मुझे शराब पिलाई?
नहीं, नहीं, नहीं, नहीं। किसी को नहीं पता था।
तुम्हारे और उसके अलावा। उसने मुझसे कभी कुछ नहीं कहा।
मैं बस इतना जानता हूँ कि तुम्हारे पिता तुम्हें कभी कोई चोट नहीं पहुँचा सकते थे।
कभी नहीं।
मुझे कुछ याद नहीं आ रहा है।
यह वाइन उन अंगूर के बाग़ों की है।
यह वह मिट्टी है जिसने उसे उगते देखा।
सूँघो।
क्या तुम्हें प्रमुख सुगंध पता चली?
नहीं?
कोई बड़ी बात नहीं है।
समझ आ जाएगी।
कुछ तो काम करेगा।
अब, जाओ बाग़ में घूमकर आओ।
गहरी साँसें लो, चखो, और मज़े करो।
जाओ, अंगूर की बेलों के बीच घूमो।
जाओ भी।
यह वाइन उन अंगूरों से बनी थी जो तुमने कल रात चखे थे।
कम से कम एक गंध को पहचानने की कोशिश करो।
प्रमुख गंध आड़ू की है।
तोमा, मुझे बताओ तुम्हें कैसी गंध आ रही है।
आड़ू, बादाम हलवा, पिंगल फल,
नागफनी, मशरूम, काई।
- फ़र्न। - फ़र्न।
अरे, मैंने एक पहचान ली।
जो वाइन मैंने टोक्यो में चखी थी। यह उसमें थी।
फ़र्न।
पक्का?
मेरी बिल्ली बीमार है जानवरों के डॉक्टर के पास जाना होगा...
बेरॉन्ज़े इंटरनेशनल ने तुम्हें फ़ोन किया था। काम नहीं बना।
एक पार्सल आया है।
प्रशांत महासागर से आती सुबह की बयार कासाब्लैंका घाटी में फैल गयी है।
मुझे अंडे के खोल की गंध भी आ रही है।
वहाँ नीचे की मिट्टी में चूना ही चूना है।
नाना जी।
यह क्या है?
दुनिया भर के अंगूर के बाग़ों की मिट्टी।
मेरा एक दोस्त, जो यात्रा पर है, उसने मेरे लिए भेजी हैं।
इसे,
हमने तुम्हें घूमने-फिरने का समय दिया है,
लेकिन यह कमरा तुम्हारी दयनीय महत्वाकांक्षाओं की कहानी कह रहा है।
मैं चाहता हूँ कि तुम एक सार्वजनिक घोषणा करो
कि तुम उस "प्रतियोगिता" से ख़ुद को हटा रहे हो।
और यह सब बंद करो।
फिर हम तुम्हारे भविष्य के बारे में बात करेंगे।
ठीक है, नाना जी।
दो हफ़्ते बाद
सरप्राइज़ परीक्षा?
यह बहुत जल्दी है।
तोमा ने मुझे बताया कि तुम काफ़ी बेहतर हो गई हो।
मैं यह देखने के लिए उत्सुक हूँ कि क्या तुम सिर्फ़ सूँघकर,
वाइन बनने की जगह बता सकती हो।
कोशिश करना चाहोगी?
ठीक है।
इसका रंग गहरा और तीव्र है, लगभग अपारदर्शी।
काफ़ी बदलाव।
लगभग 20 साल पुरानी।
वाइन की बूँदें भारी और धीमी हैं।
यह एक धूप वाली जगह से है।
दक्षिण से, या एक बहुत गर्म साल से तो है ही।
एक गर्म और समृद्ध वाइन।
पहली गंध।
पके हुए लाल फल।
मुलैठी।
कोको।
हवा मिल रही है।
सोचते हुए बोलने के लिए माफ़ी।
दूसरी गंध।
रसभरी और जामुन।
तम्बाकू भी।
सूखे पत्ते और कोई खनिज।
गीली मिट्टी।
गर्म, भारी, तीव्र।
रिओहा?
- नहीं। - नहीं?
नहीं।
लेकिन, सुनो।
तुमने जो तीन हफ़्तों में कर दिखाया है, वह एक चमत्कार है।
मेरे पास शब्द नहीं हैं।
अपनी सूँघने की क्षमता भर से ही, तुम 99 प्रतिशत लोगों से बेहतर हो।
लेकिन यह काफ़ी नहीं है।
एक अच्छा वाइन विशेषज्ञ किन्हीं दो वाइन के बीच का फ़र्क़ बता सकता है,
चाहे उनके अंगूरों के खेत केवल एक बाड़ के कारण अलग हों।
तुम इस तरह वहाँ तक कभी नहीं पहुँचोगी।
कभी नहीं।
मैं फिर से कोशिश करूँ?
क्यों नहीं।
पहचाना?
बरगंडी?
तुम बताओ।
तैयार हो?
इसे निगलना नहीं, ठीक है?
थूको और कुल्ला करो।
तुमने क्या देखा?
मुझे लगा...
वह चॉक की तरह थी।
और वह बहुत ठंडी थी।
ठीक है तो,
क्या यह बरगंडी है या नहीं?
हाँ, यह उस दिन की बरगंडी से बहुत मिलती-जुलती है।
कौन से दिन की?
बुन क्लॉ दे मुश, मेज़ॉन द्रुहाँ, 1995।
यही है ना?
नहीं।
यह कूत दे बोना नहीं है। यह एक ओत-कूत दे बोना है।
अंगूर का बाग़ ज़ेइय-ज़ीय।
जब मैं बोलता हूँ तो मेरी तरफ़ देखा करो।
अफ़सोस की बात है।
तुमने लगभग पहचान लिया था।
लेकिन जैसा मैंने तुम्हें पहले भी बताया है, "लगभग" हारने वालों का शब्द है।
डैडी,
मैं पीने लायक़ कब होऊँगी?
सच में?
एक दिन हो जाओगी।
लेकिन अभी नहीं।
एक और बार?
मुझे यक़ीन नहीं होता। मैं जानती थी! यह मुमकिन नहीं है!
रुको यहाँ। मैं बस अभी आया।
मैंने तुमसे कहा था कि जब हम काम कर रहे हों तो यहाँ मत आया करो।
"काम कर रहे हों"? यह क्या बकवास है?
क्या? क्या दिक़्क़त है?
- वह सिर्फ़ आठ साल की है, एलेक्सांदर। - तो?
इससे उसे सरदर्द होता है, उसकी नाक से ख़ून बहता है।
तुम्हें कैसे पता यह इस वजह से होता है?
बेशक इसी वजह से होता है!
वह उनकी ग़लती नहीं थी।
इतने साल, वह मैं ही थी।
सिर्फ़ मैं।
नहीं।
वाह, यह तो बहुत अच्छी है!
तडाशी आगि/शू ओकीमोतो की मांगा किताब "कमी नो शिज़ुकू" पर आधारित
उप-शीर्षक अनुवादक: पुनीत